LidanRubinov/Halacha-QA huggingface dataset:
שאלה: האם אין בכך בכדי להרחיק רפורמים?: כבוד הרב בהמשך לתשובת הרב בנושא חתונה רפורמית- האם אין במענה כזה משום ריחוק רחוקים? כיוון שאינם מודעים לטעותם, אי אפשר שיקחו את הדברים בצורה שלילית? השאלה נשאלה בהמשך לשאלה "חתונה רפורמית קונסרבטיבית"
תשובה: אם נתיר זאת, נתיר גם ללכת להתרחץ על שפת הים כדי לקרב אנשים לשמור שבת?! ביהדות המטרה אינה מקדשת את האמצעים. לתת לגיטימציה למעשה שפוגם בקדושת ישראל בזרם שהוא נגד היהדות לא נתיר. יש לקרב רק בדרכים מותרות. לדוג', יכול לבקר אותם ולהתיידד איתם.
שאלה: דעת הרצי"ה לגבי בחירות כיום: אבקש את דעת הרב דוד חי הכהן. קראנו בכתב ושמענו מתלמידי הרצי"ה, שהרצי"ה סבר שחשוב שקולו של הרב כהנא ישמע בכנסת ולכן אמר שחשוב גם לו להצביע. מה דעת הרב שליט"א כיום? האם כיום גם חשוב לפעול ולהצביע בעד תנועתו של בן-ארי, בנוסף שחשוב גם לפעול ולהצביע בעד הבית היהודי?
תשובה: לענ"ד דברי הרצי"ה זצ"ל מתאימים כיום לשתי התנועות כפי שהזכרת ראוי שיצביעו ברובם לבית היהודי אבל לדאוג שקולו של בן ארי ישמע בכנסת.
שאלה: דמי שכירות לזקנה שאושפזה פתאום: ברשותי דירה המושכרת למעלה משנתיים לקשישה בת 90. לפני כשבועיים הודיעה משפחתה כי אושפזה ורוצים להחזיר הדירה. לפי ההסכם בינינו עליהם להודיע לי עד 60 יום לצורך מציאת דייר מחליף אך הם לא רצו לשאת בהוצאות וביטלו הצקים. הסכמתי לפשרה של 30 יום אך הם לא מוכנים כלל וכלל. אמרתי שאאלץ לתבוע את הצ ק שחזר בהוצאה לפועל ואז הם איימו שאם אעשה כך יתבעו אותי על כך שהקשישה נפלה בביתי וכל אשר קרה לה יחוייב עליי. האישה עברה אירוע מוחי נרחב והגיעה למצב סיעודי מורכב. אינני יודעת האם למחול על הכסף ולא לתבוע, אך ברור לי שאינני אחראית למצבה של הקשישה שכן אם משפחתה לא דאגה לה והשאירה אותה לגור לבדה ללא מטפלת וללא לחצן מצוקה מדוע האחריות עלי. מי גוזל את מי במקרה זה? האם עלי לוותר על כספי או לתבוע ולהסתכן בכך שיתבעו אותי על לא עוול בכפי ואצטרך להסתובב בבתי משפט? אודה לכבוד הרב על תשובתו ומחילה אם גזלתי מזמנו
תשובה: על פי מה שתיארת וללא שמיעת הצד השני, נראה להלכה ולא למעשה כדלהלן: על השוכרים מוטלת החובה לשלם את דמי השכירות לפי מה שסוכם מראש. האיומים שאת מתארת הם איומי סרק (וכרגע השוכרים עצמם עשו עבירה פלילית בביטול הצ'קים). בשאלה את מציינת שהסכמת לפשרה של ת של שלושים יום מתוך השישים והם לא התרצו לכך. אם מחלת על תביעת שישים יום והתרצת בשלושים יום את יכולה לתבוע כעת רק שלושים יום. אולם אם את הצעת פשרה והם לא הסכימו לפשרה את יכולה לתבוע מהם שישים יום המגיעים לך. ובהצלחה, הרב דניאל לונצר מקורות: חו"מ סימן יז' סעיפים ה' ויב'. וסימן שיב' סמ"ע ס"ק א'.
שאלה: האורות שיש בטלית-קטן: לרב! כתוב ב"בן איש חי", שמביא את כתבי האר"י, שטלית קטן הוא בבחינת אור המקיף ("כותנות עור" שנהפך למעין "כותנות אור" של אדם הראשון לפני החטא, בבחינת חשמל וכו ע"י הציצית -- טלית קטן). אח"כ ראיתי בכמה מקומות שטלית קטן (ציצית) הוא בבחינת אור פנימי, וכן בסידור "מקור הברכה". כתוב גם, בשם האר"י שאור המקיף דוחה ביותר את החיצוניים והמקטרגים, ע"כ האר"י כותב שלא ימהר לפשוט טלית קטן שעליו גם בלילה, בפרט שאז צריך גם שמירה גדולה מהמזיקים וכו. יש לי כמה שאלות קטנות: 1. מה ההבדל בין אור פנימי ואור מקיף, ומה תפקידו של אור המקיף, ומה תפקידו של או הפנימי? 2. האם טלית קטן הוא בבחינת אור הפנימי או אור המקיף? 3. האם יש חילוק בין טלית קטן שלבוש מתחת לבגדים, או מעל הבגדים? 4. איך יוצא החשבון שבכל דקה של לבישת הציצית (טלית קטן), מקיים 300 מצוות בדקה (וכל בגד בפני עצמו מצווה)? מראש.
תשובה: א. אין זו שאלה קטנה אבל אענה בקיצור: עניינו של הפנימי להשפיע על האדם באישיותו, והמקיף להגן עליו גם למעלה מן הטבע. ב. טלית קטן הוא פנימי. ג. ראוי שיהיה מתחת הבגדים. ד. אינני מכיר חשבון זה.
שאלה: הדלקת נרות ע"י אורח: 1. מי שמתארח אצל ההורים ונותנים לו דירה לישון, איפה צריך להדליק? ומה הדין כשהנרות נשארים לבד באותה דירה? 2.המתחתן בחנוכה ידליק בבית הוריו בזמן או אחרי החתונה בביתו שלו?
תשובה: 1. איפה שאוכלים. לפי הספרדים אין מברכים על הדלקת נרות במקום שעקרת הבית גם מדליקה.
שאלה: סוף העולם בדצמבר 2012   צבא השמים: ברור שאנחנו באחרית הימים. האם סוף העולם צפוי בדצמבר הנוכחי (2012)? כמו כן, למה הכוונה בביטוי "צבא השמים" - האם מדובר בשמש, בירח ובכוכבים או שמא הכוונה לצבא של מלאכים או אנשים עבמים (חוצנים)?
תשובה: 1. כדאי לא להיגרר לדברי הבל. 2. לצבא השמים ישנם ישנם שני הסברים: הראשון, לשמש, לירח ולכוכבים. הסבר השני, לדברים רוחניים שאינם גשמיים. (מאמרי הראי"ה עמ' 111)
שאלה: אבל בברית מילה עם מוזיקה: אבקש את דעת דוב ליאור. ספרדי שנמצא באבילות תוך שנה, שמותר לפי שו"ע להשתתף בסעודת ברית מילה כי זה לא נקרא בית-המשתה, האם כאשר יש שם מוזיקה הוא לא חייב לצאת אלא יסיח דעתו? כי קי"ל אפשר ולא מתכווין מותר
תשובה: עליו להיות רק בזמן הברית ולא בזמן הסעודה. אין להשתתף בסעודה. כמו אבל על הוריו בתוך י"ב חודש שמוזמן לחתונה, שיכול לבוא לעצם החופה אפי' אם יש קטעי מוזיקה קצרים מכיוון שאין זה העיקר אך לא לסעודה.
שאלה: למה יוסף הצדיק לא יצר קשר עם אביו: למה שיוסף עלה לגדלות במצרים לא יצר קשר עם יעקב אביו?
תשובה: לשואל שאלה גדולה שאלת. בשאלה זו עסקו מפרשים רבים והאריכו ליישבה באופנים שונים. מו"ר הרב איתן שנדורפי שליט"א הקדיש לשאלה זו מאמר ארוך הדן בשיטות השונות ומסכמן (המאמר פורסם בספרו "הדר התורה" על ספר בראשית). להלן כמה מן השיטות באופן תמציתי: א. תשובה ראשונה של בעלי התוספות: יוסף היה מושבע שלא לגלות. ב. תשובה שניה של בעלי התוספות: יוסף לא רצה לצער את יעקב. ג. תשובה שלישית של בעלי התוספות: יוסף לא רצה לצער את האחים ואת יעקב. ד. הסבר "אור החיים" הקדוש: יוסף חשש שאחיו ינסו להרגו. ה. הסבר רבי אברהם בן הרמב"ם: יוסף חיכה למה שיעשה הקב"ה. ו. הסבר ה"כלי יקר": יוסף לא רצה לגלות את מה שהקב"ה מסתיר. ז. הסברי השל"ה: יוסף היה מצווה שלא לגלות לאביו או שלא היתה לו בחירה. ח. הסבר הרמב"ן: יוסף רצה לקיים את החלומות. נ.ב. בעבר כבר נשאלה שאלה זו והשבתי עליה בצורה קצת יותר מפורטת (ראה תשובה 30763) נאמנה
שאלה: שהחיינו על ספרי קודש לפי הבא"ח: אשמח לתשובת הרב דוד חי הכהן. ידוע מה שהובא בספרי ההלכה, שכאשר ספרי "בעל הלשם" הגיעו לבא"ח הוא בירך ברכת שהחיינו. והרי יש הסוברים שעל ספרי קודש לא מברכים שהחיינו כי מצוות לאו להנות ניתנו, וכ"כ החיד"א בסימן רכג והבא"ח. אז מדוע כאן בירך?
תשובה: ישנן מצוות שיש בהן שמחת הגוף, כמו טלית חדשה, ועל כן מברכים עליהם שהחיינו. אמנם באלו שאין עונג לגוף וכל עניינם הוא המצוה וערכה הרוחני, כמו תפילין, אין לברך שהחיינו. אמנם יתכן שיש גדולים ששמחת המצוה ממלאת גם את גופם והם יכולים לברך שהחיינו על התענוג הגופני שזכו לו באותה המצוה.
שאלה: בהמשך לדין בני אשכנז בא"י: הרמ"א ע"ה, בהקדמתו לשו"ע, כתב שכל החולק על מרן כחולק על השכינה. וקשה להבין, שהרי בהגהותיו הרמ"א עצמו חולק על מרן לא פעם ולא פעמיים. ומתרצים שאת רוב החילוקים פתח הרמ"א במילים "ובמקומותינו נהוג.", לאפוקי מקומות שבהם נתקבלו הוראות מרן. משמע מכאן שדעת הרמ"א נכתבה רק למקומות שבהם לא נתקבלו הוראות מרן, ובא"י נתקבלו כבר הוראותיו - מכך עולה שגם לדעת הרמ"א אין לחלוק על מרן במקום שכבר נתקבלו הוראותיו כגון א"י? השאלה נשאלה בהמשך לשאלה "מנהגים ונוסחים בארץ ישראל"
תשובה: מרן פסק שכך ראוי לנהוג. קהילות ספרד קיבלו אותו. המנהגים התקבלו בא"י, אך יהודי אשכנז נוהגים אחרת. הרמ"א אינו חולק עליו סתם, הוא מביא מנהגים עפ"י פוסקים שדעתם אחרת. כדי ששולחן ערוך יהיה שווה לכל עם ישראל, הוא הוסיף את מנהגי יהודי אשכנז במקום לכתוב שולחן ערוך בעצמו.
שאלה: לאכול סעודה לפני תפילת מוסף: אבקש את תשובת הרב אריאל. אדם שרוצה לאכול סעודת שבת סעודה לא כבידה לפני מוסף לצורך מצוה, האם מותר אם יעמיד שומר, כגון, את אשתו?
תשובה: אין לאכול סעודת קבע לפני מוסף.
שאלה: משחק בפלסטלינה בשבת לקטנים: אבקש את תשובת הרב אריאל. אני מו"צ וכמה אמהות פנו אלי אם אפשר למצוא היתר שילדיהם בגילאים 3-5 ישחקו בפלסטלינה בשבת, והדגישו לי שזה משחק שמעסיק מאוד את הילדים. היות שהרבה אסרו ניסיתי למצוא היתר. 1. מצד ממרח - הרב קאפח כותב (הלכות שבת, יא, ו), שאסור ממרח זה קאי על המשטח שעליו שמים את החומר משחה,זפת אך אין בעיה במריחת החומר בפני עצמו. וכך הולך בדרך זו הרב גריינמן בספרו בפרק שביעי. כמו כן, זה דבר זמני שנהרס תוך 24 שעות. ודבר שלישי להקל, שהילד עושה זאת לשם שחוק, משחק. והרמב"ם כותב בפה"מש (כריתות, ד, ג): עניין מתעסק אם היתה כוונתו להתעסק ולשחוק. ולכן הרמב"ם כותב בשבת (יא, ז): החותך בלי כוונה למידה אלא כמשחק פטור. הרמב"ם כותב (שבת, י, כא): הצד בין לצורך ובין שלא לצורך אלא לשחק חייב כי זה מלשאצ"ל, כי הוא רוצה לצוד אלא שכונתו לשחוק, ולכן הרמב"ם לשיטתו מחייב. אז מלאכה לשם משחק, נחשב מלאכה לא לגופה שאנו פוסקים שזה דרבנן. אז יש כאן תלת דרבנן. 2. וה"ה לחשש כאן מצד כותב ובונה, שמכיוון שזה לשם משחק וזמני, זה תרי דרבנן שנקל לתת לקטן או שיקח מעצמו. יורנו בבקשה הרב בהוראה הזאת?
תשובה: יש בכך איסור בונה.
שאלה: למה מטפחת עדיפה על פאה: לכבוד הרב, סליחה על כל השאלות אבל עדיין מציקה לי השאלה, למה עדיף כיסוי ראש על פאה? מה לא ר בפאה? (שזה נראה שיער? הרי העניין הוא רק לכסות את השיער כיון שזה חשוב לחיי הזוג.) השאלה נשאלה בהמשך לשאלה "במה לכסות את הראש"
תשובה: כיסוי ראש מהווה צניעות. אך עדיפה פאה מללכת בלי כיסוי ראש כלל.
שאלה: קריאת המגילה כשהחתונה בפורים: קבעתי תאריך לחתונה שלי ביום ראשון יד באדר תשע"ג. ההורים שלי גרים בירושלים וביום ראשון יש קריאת המגילה. האם הם חייבים לקרוא את המגילה ביום ראשון בלילה ואז להגיע באיחור לחתונה החתונה מחוץ לעיר או שיש אפשרות לקרוא את המגילה בשכונת רמות בירושלים שחוגגת את חג הפורים כמו שאר הארץ ושם קוראים את המגילה במוצאי שבת?
תשובה: ראשית, ברכת מזל טוב תזכו בעז"ה להקים בית נאמן בישראל. לשאלתך, חיובו של האדם בפורים נקבע לפי מיקומו בעלות השחר של יום הפורים. כלומר: ירושלמי שיהיה בעלות השחר של י"ד בתל אביב מחוייב כפרוז וצריך לנהוג מנהגי פורים בי"ד ואף לקרוא את המגילהבליל י"ד למרות שהוא נמצא בירושלים. וכן להיפך תל אביבי שיהיה בירושלים בעלות השחר של ט"ו בירושלים יתחייב שוב במצוות הפורים  אמנם לא יברך על קריאת המגילה ולכתחילה לא יקרא את המגילה לתושבי ירושלים הקבועים. ולכן הטוב ביותר שהוריך יצאו מירושלים במוצ"ש, ישמעו קריאת מגילה מחוץ לירושלים, ילונו מחוץ לירושלים, ימשיכו לקיים את מצוות הפורים במקומם כבני י"ד אחרים.  כמובן שמותר להם לחזור במשך היום לירושלים. לאחר החתונה ילונו מחוץ לירושלים ולמחרת יחזרו לביתם ולא יתחייבו בפורים בירושלים. אם לאחר החתונה יחזרו לירושלים ויהיו בעלות השחר בירושלים הם יתחייבו שוב במצוות הפורים וממילא בליל החתונה יצטרכו לשמוע קריאת מגילה אפילו אם יהיו מחוץ לירושלים, מה שעושה את העניין לכמעט בלתי אפשרי מבחינתכם.  אלו עיקרי הדינים והפתרון הטוב ביותר מבחינה מעשית ומבחינה פרקטית, מה שהצעת אינו מועילכיון שאם הוריך ילונו בירושלים בלילות י"ד וט"ו הם חייבים כירושלמים. ולא יועיל להם לשמוע קריאת מגילה בי"ד בשכונת רמות
שאלה: אוסף שאלות בעניינים שונים: 1. מה הדין לגבי שמירת נגיעה בין אחים? 2. מותר להסתפר על ידי אישה? 3. כשביטלו מגילת תענית למה לא ביטלו גם כן חנוכה? 4. יש סיפור שחנוכה נוהג 8 ימים כי לא היה אפשרות לחוג סוכות ואז עשו זכר לסוכות ביום כה כסלו זה סיפור אמיתי? 5. אפשר לגזור ציפורניים בלילה? 6. מה לעשות אם אתה רוצה לזרוק את שקית התפילין לפח? וסליחה על העברית כי אני ברזילי
תשובה: 1. נגיעה בין המינים באחים אסורה בגיל מצוות (המכיר בעצמו יחמיר אף מגיל 6). 2. אסור. 3. הגמרא (ר"ה יט,ב) אומרת שכל המועדים המוזכרים במגילת תענית בטלו חוץ מחנוכה ופורים כיוון שניסם מפורסם. ולכן המשמעות הרוחנית שלהם לא התבטלה. בפורים ההנהגה האלוקית בהסתר פנים, בחנוכה ניצחון הרוח על הכוח. 4. תשובות רבות ניתנו על שאלת הב"י מדוע חגגו 8 ימי חנוכה הנס היה שבעה ימים - בספר מקבים ב' מובא שחגגו 8 ימים כנגד 8 ימי חג הסוכות שבוטל במקדש באותה שנה שהרי המקדש היה בידי היוונים. ואכן ניתן לראות קשר בין חג הסוכות לחנוכה בדברי בית שמאישאמרו כנגד פרי החג. היום השמיני נקרא זאת חנוכה במקביל לשמחת תורה הנחוג בא"י ביום זה. 5. היו שרצו לאסור (יפה ללב הרב יצחק פלאג'י רס,ג) בגלל שלילה זה זמן של דינים וגם הציפורניים מקום של טומאה, אך דחה דבריו שמדברי האר"י משמע להתיר. (וכן מבואר בפסק"ת רס,ה,ח) 6. כיס של תפילין דרוש גניזה שהוא נחשב כתשמיש של קדושה (שקית ניילון של הנרתיק אינו דרוש גניזה משום שנחשב תשמיש דתשמיש אלא הנחה בפך בתוך שקית). (פסק"ת קנד, ו, וכן מב,ד) ה' יצליח דרכך.
שאלה: כתבי הרב קוק זצ"ל: הרב, יש לי חבר שחוזר בתשובה והחלטתי קצת ללמוד איתו כתבי הרב קוק. א. איזה ספר כדאי שהוא לא ממש קשה אבל גם חשוב? ב. הוא מסכים ללמוד רק אם הוא ידע בוודאות שהרב עובדיה יוסף והרב מרדכי אליהו גם למדו את זה (כי יש כאלה שמבלבלים אותו ואומרים לו שאלו ספרי כפירה ר"ל, לכן על הרבנים האלה הוא סומך ואם הוא ידע שהם למדו הוא גם יהיה מוכן ללמוד), אז שאלתי האם הרב יודע בוודאות שהם למדו את ספריו באמונה ובהלכה? ג. שמעתי שהכף החיים התנגד לספריו, האם זה נכון? וא"כ למה? לכבוד הרב
תשובה: א. עין איה. ב. את ספרי ההלכה למדו בוודאי- משפט כהן דעת כהן ועוד. על ספרי האמונה של הרב קוק זצ"ל אמר הרב מרדכי עטיה זצ"ל שכולם מבוססים על הזוהר ותורת הנסתר ולכולם יש מקורות שם. ג. לא שמעתי וקשה להאמין, שמעתי מחתנו של הרב עובדיה יוסף שבאסיפה שהיה נוכח בה הרב שליט"א שמע שמישהו אמר דברי גנות על על הרב קוק זצ"ל ואמר שאם לא יתנצל מיד הוא יסגור את האסיפה כי הרב קוק היה גאון וקדוש. ואני שמעתי את הרב עובדיה שליט"א בהספד על הרב צבי יהודה זצ"ל שאמר כי הוא היה משיירי כנסת הגדולה.
שאלה: נער אחרי גיל 13 שישמש כשליח-ציבור: נשמח לקבל את תשובת הרב נבנצאל ואין שמחה כהתרת הספיקות. 1- המ"ב כותב בסימן נג, כה, שנער בן 13 שנה ויום לא יוכל להיות כש"צ להוציא י"ח אחרים, כי תפילה זה דאורייתא לרמב"ם, עד שנדע בוודאי שהביא 2 שערות. אם כל הקהל בקיא בתפילה, האם כן יוכל לשמש ש"צ? כי בלחש יצאו י"ח תפילה. 2- התשב"ץ (ח"ג, קעא) כותב: מן הדין צריך לבדוק אם הביא 2 שערות נער בן 13 ויום, אם רוצים להעלותו ש"צ לערבית כמו אם רוצים שיברך לאחרים ברכת המזון. מדוע הוא משווה ביניהם? הרי ברכת המזון זה דאורייתא ואז אין חזקה שהביא 2 שערות.
תשובה: א) נראה שסומכים שיוכל להיות ש"ץ. ייתכן שהטעם הוא משום שכל הקהל בקי בתפילה. ב) איני יודע תירוץ. בשורות טובות
שאלה: הרחקה בלידה קיסרית: ממתי יש לנהוג דיני הרחקה בלידה קיסרית מתוכננת?
תשובה: מרגע שיש דימום מהרחם האשה נאסרה ויש לנהוג הרחקות, זה למעשה מרגע שנכנסים לרחם.
שאלה: שוא-נע בסידור: רציתי לדעת האם בכל מילה שמתחילה בשבא קוראים אותה בשבא-נע?
תשובה: לשואל אכן שוא הבא באות הראשונה במילה הוא שוא נע. וכך מובא בהלכות קריאת שמע (משנה ברורה סימן סא ס"ק לו): "שו"א הנחטפת נקראת נח כגון בסוף תיבה או באמצע תיבה הבאה אחר תנועה קטנה ושו"א נד נקרא המתנועעת כגון בראש תיבה או באמצע תיבה הבאה אחר תנועה גדולה". נאמנה
שאלה: ברכת הדלקת נר חנוכה: אם אפשר לפרט את הדעות במחלוקת האם יש לומר "להדליק נר חנוכה" או "להדליק נר של חנוכה", וכיצד יש לפסוק למעשה - לאשכנזים ולספרדים? שאלה שנייה - האם כאשר מדליקים בתוך הבית מותר להזיז את החנוכייה אחרי הדלקתה ממקום למקום על השולחן, או שיש בכך בעיה מצד "הדלקה עושה מצווה"?
תשובה: הברכה שונה לפי העדות : אשכנזים - נר של חנוכה. ספרדים - נר חנוכה. צריך להדליק חנוכיה או בפתח הבית או בעדן החלון - ואסור להזיז החנוכיה.
שאלה: בגדים צבעוניים עם לבנים במכונת כביסה: לרב מרדכי גרוס קרה מקרה והסתפקתי בו וגם באתר שלכם לא ברורה לי תשובתכם. ראובן שם חולצות לבנות במכונת כביסה ואח"כ בא חבירו ושם שם בגדים צבעוניות והפעיל. בגמר הכביסה ראו שהלבנות קבלו צבע. האם זה גרמא בנזיקין או דינא-דגרמי? הרי זה נזק מכח-כוחו, מה הדין?
תשובה: יש לפטור מדיני אדם את המכניס בגדים כהים למכונה שהיו בה בגדים בהירים של אחר והפעיל המכונה, אם הכניסם לפני שהמים נכנסו למכונה, משום שהמים שנכנסים בכוח הראשון אינם מזיקים לבגד, והמים שנכנסים אחר כך מוגדרים כוח כוחו ואינו חייב עליהם בדיני אדם, אין לראות את מעשי המכונה כמיוחסים אליו, כיוון שהמים המזיקים נכנסו למכונה ללא מעשה ישיר של המכונה אלא בסילוק המחסום שעוצר את המים מלהיכנס למכונה (הברז). נמצא שהמכונה הזיקה נזק הדומה למתואר בגמרא "בבדקא דמיא" אמנם אם הכניס הבגדים לאחר שהמים שהו במכונה יש לחייבו, משום שמעשי המכונה מתייחסים אליו. הרב מרדכי גרוס.
שאלה: ענישה למעלימי מס: לכבוד הרב! רציתי לשאול א. מה המקורות ההלכתיים לכך שההלכה מתירה כיום למדינת ישראל לאסור בכלא מעלימי מס ולהטיל קנסות על מעלימי מס? ב. האם יש מקור בהלכה שבו שלטון יהודי דתי, למשל רבנים מתקופת התלמוד או מכל תקופה אסרו בכלא או הפעילו סנקציות כנגד מעלימי מס? אם אכן יש מקרה כזה אשמח לדעת איפה הוא כתוב. אם אין מקרה כזה, איך הקהילות היהודיות לדורותיהם אכפו עברייני מס לשלם מיסים?
תשובה: א. הגמ' במועד קטן טז. עוסקת בסמכויות הציבור שואלת "מנלן דכפתינן ואסרינן ועבדינן הרדפה?דכתיב הן למות הן לשרושי הן לענש נכסין", דהיינו דין המאסר כדי לכפות אדם מוזכר בש"ס המרדכי ב"מ סימן רנז' כתב "יפתח בדורו כשמואל בדורו ומי שמתמנה פרנס על הציבור הרי כאביר שבאבירים" וכן נפסק להלכה בשו"ע חו"מ סימן ב' שטובי העיר בעירן כב"ד הגדול ומכין ועונשין והפקרן הפקר כפי המנהג ובסמ"ע ס"ק י' הזכיר את דברי המרדכי שהבאנו לעיל והביא תשובת רשב"א דכל צבור במקומו כגאונים לכל ישראל שתקנו כמה תקנות לכל ישראל. באופן כללי יש כח רב לציבור בבואו לדון לדון עם יחיד, ובמיסים כח הציבור גדול אף יותר, ולכן בסימן ד' נפסק ברמ"א שהציבור יכול לפסוק דין לעצמו ללא צורך להגיע לב"ד אם הוא יודע שהדין אמת, וכן מותר לכוף בענייני מיסים ע"י גויים אם א"א בענין אחר. הנתיבות חידושים בסימן כו' ס"ק ב' כתב שנהגו לכוף בעניני מיסים ע"י עכו"ם, ואע"פ שבדרך כלל אסרו פניה לעכו"ם, בענייני מיסים הקלו. וכן בסימן קסג' שדן בדברים שבני העיר כופין זה את זה כתוב שאפשר לכוף את מי שלא משלם מס אפילו ע"י עכו"ם. מקורות אלו שהזכרנו עוסקים בכח שיש לבני עיר על יחיד, אולם בשאלתך בדבר סמכות המדינה לכוף על עניני המיסים מצטרפים דברי הרב קוק במשפט כהן עמ' שלז' "בזמן שאין מלך כיוןן שמשפטי המלוכה הם ג"כ מה שנוגע למצב הכללי של האומה חוזרים אלו הזכויות של המשפטים ליד האומה בכללה" "דלענין משפט המלוכה שנוגע להנהגת הכלל ודאי גם שופטים מוסכמים ונשיאים כלליים במקום מלך הם עומדים" וודאי למלך יש סמכות על גביית מסים וענישה כמתבאר בפרשת מלך בספר שופטים. בנוגע לסנקציות שהופעל במשך הדורות, ציינתי את הכפיה ע"י עכו"ם שכתב הנתיבות שזהו המנהג, משמע שכך עשו. בעניין מאסר אינני חושב שהיה בכחם של הקהלות אולם היו מנדים את מי שאינו משלם, בזמנם נדוי היה עונש משמעותי ביותר. עיין עוד בהרחבה בסימן קסג' הרב דניאל לונצר
שאלה: הסתכלות שלא להנאה: לכבוד הרב דוד חי הכהן אם הסתכלתי על תמונה של אישה למשך של כמה שניות כי היה שם משהו מסקרן, לא היה בתמונה משהו לא צנועה, אבל תמונה בסופו של דבר של אישה ולא הסרתי את המבט במהירות, ואולי הסקרנות זה רק חיפוי להנאה למרות זה היה למספר שניות? האם בסופו של דבר עברתי על איסור לא תתורו או זה רק מעשה שאינו ראוי? אם הרב יכול לפרט מתי אסור ומתי מותר ומתי יש להמנע. סליחה על אריכות השאלה ו לרב
תשובה: אם האישה אינה מוכרת לך בחיים או שנפטרה והיא מופיעה בלבוש צנוע כך שאיננה מעוררת יצרים רעים, לא נראה לי איסור, ורק כדי להרחיק מן הכיעור ומן הדומה לו ראוי לא להסתכל. ואם היא אשת רב גדול והיא איננה בחיים וההסתכלות בדמותה משפיעה יראת שמים, נראה שמותר לכתחילה.
שאלה: פסיקות ח ע"פ הבנת המציאות בתקופתם ונפק"מ לימינו: הרב, ידוע שיש בח פסיקות רבות שהן ע"פ הבנת המציאות בתקופתם. למשל, הריגת כינה בשבת או דם מיפקד פקיד או חבורי מיחבר וכו'. בימינו, כאשר אנו יודעים שהמציאות שונה. לדוגמה, אנו יודעים היום שכינה לא נוצרת מזיעה, איך אנו אמורים להתייחס אליה? האם מכיוון שח התירו להרוג אותה אז יהיה מותר או שמא מכיוון שהסיבה שהם התירו היא משום שחשבו שהיא נוצרת מזיעה, אך כיום, שאנו יודעים שהיא פרה ורבה בצורה טבעית, האם יהיה אסור? וכן לעניין בעילה בתחילה בשבת האם נאמר שיהיה אסור מכיוון שאנו יודעים שדם חבורי מיחבר? מראש
תשובה: משתי סיבות הדין אינו משתנה: 1. לנו יש מעמד כתלמיד שאינו הגיע להוראה ולכן אסור לנו להורות נגדם. זה כמו לחלוק על סנהדרין. 2. ח רק נימקו את ההלכה על פי מראית העין שהם ראו אף שהיום מתברר שזה לא לפי המציאות.
שאלה: יארצייט בחנוכה בחודש חסר: כאשר יום היארצייט הוא בל כסלו, ואנו נמצאים בשנה שאין בה תאריך זה. האם חלים דיני האבלות, ואם כן- אז מתי?
תשובה: הייתם צריכים לקיים את יום השנה ביום ו', שהוא ר"ח. חוץ מהשתתפות בחתונה ושמיעת מוסיקה עליזה אין דיני אבלות אחרים.
שאלה: תחנון ביום בר מצוה: לפי מנהגי המ"ב והגרשז"א, האם כשיש בשחרית חתן בר-מצוה אומרים תחנון?
תשובה: אומרים תחנון גם כאשר בתפילת שחרית משתתף חתן בר מצווה. בשורות טובות.
שאלה: לברך על וודקה שלא נהנים ממנה: לפי פסקי המ"ב והגרזש"א, מי שנמצא במקום שכולם שותים כוסית וודקה ואומרים "לחיים" ונותנים לו שישתה וזה יהיה מר מאוד עבורו, האם הוא צריך לברך?
תשובה: גם כאשר שותה שתיה שהיא מרה לו, נראה שצריך לברך. בשורות טובות
שאלה: לעשר שוב את היין: אם אדם קנה זיתים או ענבים על מנת לעשות מהם שמן או יין, צריך לעשר שוב? עם ברכה?
תשובה: וברכת ד' חסרים פרטים בשאלה. על כן אכתוב רק לפי מה שהבנתי. מדובר באדם שקנה ענבים וזיתים שכבר עשרו אותם (כמאכל) ולאחר מכן הקונה סחט אותם ליין ושמן, והשאלה היא האם יש לעשר שוב. על כך התשובה היא שאין צורך לעשר כיוון שהענבים והזיתים מעושרים, למרות שכעת יש כאן יין ושמן. בברכת התורה והארץ, הרב יהודה הלוי עמיחי מכון התורה והארץ כפר דרום אשקלון
שאלה: ברכת אשר יצר בבית הכסא: האם ניתן להקל ולברך את ברכת אשר יצר בבבית כסא (בין אם ארעי וקבוע) לאחר ששטפתי את ידיי? מה הדין לגבי כך?
תשובה: אין לברך ברכות בחדרי שירותים ומקלחת לכל הדעות.
שאלה: ערכה של שעת תורה: ושבוע טוב. לא מזמן לה התחלתי להתחזק ואין יום שבו אני לא קובע לי עיתים לתורה וכן ישנם ימים שבו רוב עיסוקם הוא בעיקר לימוד תורה יחסית מפוזר, כלומר בלי קביעות ובלי זמן מוגדר לעומת שבשעות יחסית מאוחרות (לדוג תשע בערב) אני קובע עיתים לתורה למשך שעה. אני יודע כי אני פועל טוב לגבי הלימוד ואף מרגיש מרוענן ו"בריא" לאחר הלימוד למרות זאת יש לי כמה ספקות וכמה דברים שהייתי רוצה להבין יותר. ארצה שתפרט לי על מספר שאלות אלו: 1. האם קריאת תהילים שבה אני מבין רק חלק ממנה, נחשב ללימוד תורה? 2. לפעמים אני רואה בתחילת ספרי תורה "לעילוי נשמתם של.", איך עלי לברך על מנת להקדיש את הלימוד לאלו שרשומים וכן לאנשים שאני מכיר? כמו כן ארצה לדעת איך במובן מסוים הלימוד משפיע בשמיים בעניינים כאלו, כמו הקדשות של "הצלחה", "רפואה", "זרע קיימא" וכד. 3. האם חלק מהחטאים נמחלים כאשר נלמד חומר מסוים, לדוג שמירת העין או לשון הרע? או, האם ניתן להשפיע על זה מלימוד נושאים אלו? 4. האם לימוד תורה שבהם נכללים ציטוטים מהגמרא, נחשב כאילו חלק מהלימוד בו היה גם מהגמרא? 5. האם זה נכון להרכיב את הלימוד מנושאים שאני מרגיש מקורב אליהם יותר? לדוגמה - לשון הרע, הלכות, מוסר וכד? 6. אני מרגיש שקשה לי ללמוד גמרא אם זה לא מועבר בשיעור, האם לימוד גמרא מקבצי שמע של "הדף היומי" וכדומה, נחשב ללימוד גמרא? בעזרת השם שתשובה לשאלות אלו יהיו לתועלת עם ישראל כולו. שבוע טוב.
תשובה: ב"ה לך. כל הכבוד על המאמץ הרב שאתה משקיע כדי לקבוע זמנים ללימוד תורה, זה ממש נפלא, המשך כך ותזכה להמון שפע ברכה והצלחה. לימוד תורה הוא הבסיס לכל ההתקדמות הרוחנית של האדם. חשוב מאוד שהלימוד הזה יהיה מסודר, מובנה נכון, ומועיל לבניה הרוחנית של האדם. יש לא מעט דברים שנחשבים כלימוד תורה, אך חשוב לדעת להשקיע לא רק במה שנחשב לימוד תורה, אלא גם במה שבונה את היסודות של האדם, את יסודות ההשקפה, ואת יסודות ההלכה. לימוד זה יתן לך בסיס מאוד טוב לכל החיים שלך, ולכן מאוד חשוב להשקיע בו זמן מסודר ורציני. יכול מאוד להיות שכדאי לשלב בו גם שיעורים, שתוכל למצוא באתרים השונים, כגון שיעורים של הרב זלמן מלמד שליט"א בתורת הנפש, שיעורים במסילת ישירים באתר מכון מאיר וכדומה. אשמח לעזור לך גם במציאת מסגרת לימודים שתוכל להתאים לך, ובה תוכל להתקדם הרבה יותר. וכעת ברשותך, אעבור לשאלותיך אחת לאחת בעזרת ה'. 1. אמירת תהילים היא בגדר של תפילה, והיא חשובה מאוד. לימוד תורה עיקרו הבנת הדברים שלומדים ולכן, אם אתה קורא ולא מבין אין זה לימוד תורה אלא תפילה. ואם אתה רוצה ללמוד את ספר תהילים חשוב שתשתמש במפרשים השונים ובספרים מתאימים לרמה שלך. יש כיום ספרים רבים ושיעורים רבים שתוכל לשמוע. 2. אין לך מחוייבות בלימוד למה שכתוב בתחילת הספר, אם כי זהו חסד לעצור רגע לפני הלימוד, להתפלל לרפואת או להבדיל לעילוי נשמת מי שכתב את הספר. 3. לא ידוע לי, אך ודאי שהלימד נותן לאדם כוחות בהמשך ההתמודדות שלו, וכשהאדם עומד במקום החטא ומתגבר ולא חוטא זו מעלה גדולה המבאת תיקון אמיתי ושלמות במה שהיה אך אינני יודע אם עצם הלימוד מכפר על מה שהיה. 4. ודאי. 5.אפשר. 6. אפשר, אך כדאי וחשוב לעקוב בתוך הגמרא בפנים ולא להתבייש לשאל מתי שלא מבינים. בברכת הצלחה רבה הרב יצחק גרינבלט
שאלה: נרות שכבו בערב שבת וחנוכיות שלא נדלקו: כבוד הרב ביום שישי נר שביעי של חנוכה הדלקנו חנוכייה ולאחר מכן הדלקנו, בנותיי ואני, נרות שבת. כעבור שעה פתיחת חלון גרמה לחלק מנרות החנוכייה ומנרות השבת להיכבות. חשבתי שבצאת השבת אדליק אותם ולאחר מכן נדליק נר שמיני אך למרבה הצער בשבת בבוקר פניתי את בני בן החודש לבית חולים ומכיוון שגם בעלי נסע בענייני עבודה לא היה איש בבית בנר האחרון. שאלתי היא האם כאשר אשתחרר מבית החולים עם בני הקטן אצטרך להדליק נר שמיני בבית למרות שחנוכה כבר נגמר וכמו כן להדליק את נרות השבת והחנוכייה מיום שישי שנכבו ועדיין עומדים במקומם? על תשובה בהקדם האפשרי
תשובה: לא ניתן להשלים את הדלקת הנרות היום. אם בשבת הנרות דלקו לאחר צאת הכוכבים, קיימתם את מצוות נרות שבת ונרות חנוכה. רפואה שלמה,
שאלה: גניבת טרמפ: עמדתי בשעת צהריים בטרמפיאדה לכיוון ירושלים. בד"כ יש טרמפים בשעה הזאת ודווקא באותו יום לא היה. לאחר המתנה של כחצי שעה עצר לידי רכב ישיר לירושלים. עליתי עליו בלי לחשוב פעמיים ואז הגיע אדם שביקש ממני לרדת מהרכב כיוון שהיה בתור לפניי. ציינתי בפניו שיש עוד מקום ברכב אבל הוא אמר שיש תור ויש מלבדו עוד בחורה לפניי. לא ירדתי מהרכב והאדם הזה נורא כעס עליי וצעק עליי כמה פעמים שאני גנבת מקומות. בסוף לא הסכים לעלות לרכב מתוך כעס, עלה אדם אחר ונסענו. יש בי המון רגשי חרטה ומצפון על כך. אני מרגישה מאוד רע בגלל זה ואם יכולתי לחזור על כך ברור שהייתי יורדת מהרכב. כיצד אני יכולה לכפר על מעשיי? האם אוכל לעשות דבר שייכפר על הצער שגרמתי לאותו אדם? מראש
תשובה: נושא של גזל זמן, גזל שינה וכדומה לא ניתן להישבון, לכן הזהירות צריכה להיות רבה יותר. תקבעי זמן כל יום רבע שעה ללמוד מוסר - מסילת ישרים, או פלא יועץ. ה' יצליח דרכך.
שאלה: שם האב ובאם בכתובה: האים אפשר לרשום את שם האב ושם האם בכתובה? כלומר: החתן (פלוני בן פלוני ופלונית).
תשובה: להלכה למעשה - הרב שעורך את החופה והקידושין הוא האחראי על ההלכות והמנהגים בטקס החופה ומילוי הכתובה בכל אופן אם מדובר בחתן   כלה בנים למשפחה שהאב והאם יהודים (שאימם הייתה גם יהודיה) כשרים - המנהג הוא לכתוב את שם האב. הטעם הוא -מכיוון שהאיש מישראל מיוחס אחר אביו (אם היה כהן לוי וכו' )
שאלה: לחנך את בני למריבה בין ילדים: יש לי בן, בן 4. מתוק וחמוד, עדין מקסים ורגיש. הוא חברותי מאוד ונעים לו לשחק עם החברים עד שהם מתחילים להיות אגרסיביים והוא נפגע ובוכה. רציתי לשאול מהי דרך התגובה שאני צריכה לחנכו במקרים הבאים: חבר מרביץ או חוטף משחק- מה עליו לעשות? חבר פוגע בו ואומר שהוא לא חבר שלו או שהוא מציין עד כמה הוא יותר טוב במספר תחומים ( למרות שאין לזה בסיס). חשוב לי לתת לבני כלים להתמודד מול הסיטואציות ולחזק את בטחונו העצמי. אשמח לשמוע תשובה.
תשובה: הדרך היא לשבח אותו על גבורת ההתאפקות. לשבח את היכולת להיות טוב. העיקר שבנך לא ירגיש שהצדיק הוא מסכן. הצדיק לא נכנס למלחמות לא משום שהוא חלש אלא משום שהוא גיבור והוא רוצה לעשות טוב לכל.